তথ্যবিবরণী নম্বর : ৩৮৪৫

**দুর্গাপূজা বাঙালি সংস্কৃতির ঐতিহ্য**

 **----কৃষিমন্ত্রী**

ঢাকা, ২২ আশ্বিন (৭ অক্টোবর) :

কৃষিমন্ত্রী ড. মোঃ আব্দুর রাজ্জাক বলেছেন, শারদীয় দুর্গাপূজার উৎসব শুধু নিদিষ্ট ধর্মের মধ্যেই সীমাবদ্ধ নয়, এটা বাঙালী সংস্কৃতির ঐতিহ্য। যার কারণে এই দুর্গাপূজাটা একটা সার্বজনীন দুর্গাপূজা হিসেবে সবাই আনন্দ উৎসবে অংশগ্রহণ করে।

আজ রাজধানীর খামাড় বাড়ী ও বাংলাবাজার পূজাম-প পরিদর্শন শেষে কৃষিমন্ত্রী এসব কথা বলেন।

মন্ত্রী বলেন, বর্তমান সরকার সকল ধর্মের মানুষের উৎসব পালনে সমান ভাবে গুরুত্ব দিয়ে আসছে। আমরা বাঙালি জাতি। আমরা হিন্দু বা মুসলিম হিসেবে নয়, আমরা বাঙালি জাতীয়তাবাদকে ভিত্তি করেই সামনের দিকে এগিয়ে যাবো।’

 মন্ত্রী আরো বলেন, আমার গ্রাম, আমার শহর’ মূলমন্ত্রে দেশ এখন উন্নত, শান্তি ও সমৃদ্ধির পথে এগিয়ে যাচ্ছে।

#

গিয়াস/নাইচ/রফিকুল/আব্বাস/২০১৯/ ২১২৯ ঘণ্টা

তথ্যবিবরণী নম্বর : ৩৮৪৪

**ধর্মীয় সম্প্রীতি বজায় রাখতে হবে**

 **--- বীর বাহাদুর উশৈসিং**

বান্দরবান, ২২ আশি^ন (৭ অক্টোবর) :

 পার্বত্য চট্টগ্রাম বিষয়ক মন্ত্রী বীর বাহাদুর উশৈসিং বলেছেন, সকলের সম্মিলিত প্রচেষ্টায় ধর্মীয় সম্প্রীতি বজায় রাখতে হবে। আজ বান্দরবান কেন্দ্রীয় দুর্গাপূজা উদ্যাপন পরিষদ আয়োজিত বাজার মাঠ পূজাম-প পরিদর্শন শেষে মন্ত্রী একথা বলেন।

 এ সময় বিপুল সংখ্যক পূজারি ও দর্শনার্থীদের শুভেচ্ছা জানিয়ে মন্ত্রী বলেন, ধর্মীয় সম্প্রীতির অনন্য দৃষ্টান্ত বাংলাদেশ। হাজার বছর ধরে বিরাজমান এ ধর্মীয় সম্প্রীতি বজায় রাখতে সকলের সম্মিলিত প্রচেষ্টা প্রয়োজন। তিনি আরো বলেন, এ সরকারের আমলে আইন-শৃঙ্খলা পরিস্থিতি ভালো থাকায় দেশে ৩১ হাজারের বেশি পূজাম-পে পূজা উদ্যাপিত হচ্ছে।

 অনুষ্ঠানে অন্যান্যের মধ্যে ৬৯ পদাতিক ব্রিগেডের কমান্ডার ব্রিগেডিয়ার জেনারেল খন্দাকার মোঃ শহিদুল এমরান, পুলিশ সুপার জাকির হোসেন মজুমদার, অতিরিক্ত জেলা প্রশাসক মোঃ শফিউল আলম এবং বান্দরবান পৌর মেয়র মোহাম্মদ ইসলাম বেবী উপস্থিত ছিলেন।

#

নাছির/মাহমুদ/রফিকুল/জয়নুল/২০১৯/২০৫০ঘণ্টা

তথ্যবিবরণী নম্বর : ৩৮৪৩

হাল্কা প্রকৌশল খাতের উদ্যোক্তাদেরকে প্রশিক্ষণ প্রদান করা হবে

---শিল্পমন্ত্রী

ঢাকা, ২২ আশ্বিন (৭ অক্টোবর) :

সারা দেশের হাল্কা প্রকৌশল খাতের উদ্যোক্তাদেরকে শিল্প মন্ত্রণালয়ের অধীন বাংলাদেশ শিল্প কারিগরি সহায়তা কেন্দ্র (বিটাক)-এর মাধ্যমে প্রশিক্ষণ প্রদান করা হবে। এছাড়া আগামী তিন বছরে কমপক্ষে একশ’ জন প্রকৌশল উদ্যোক্তাকে বিপণন ও তহবিল সহায়তা প্রদান মডেল উদ্যোক্তা হিসেবে প্রতিষ্ঠিত করা হবে।

শিল্পমন্ত্রী নূরুল মজিদ মাহমুদ হুমায়ূন আজ তেজগাঁয়ের বিটাকে টুল এন্ড টেকনোলোজি ইনস্টিটিউট প্রকল্পের বাস্তবায়ন অগ্রগতি পর্যালোচনা সভায় প্রধান অতিথির বক্তৃতায় এসব কথা বলেন। সভায় বিশেষ অতিথি ছিলেন শিল্প প্রতিমন্ত্রী কামাল আহমেদ মজুমদার।

প্রতিমন্ত্রী বলেন, আগামীতে শিল্প মন্ত্রণালয়ের অধীন শিল্প কারখানাসমূহের জন্য খুচরা যন্ত্রপাতি বিটাক এবং রেনউইক এন্ড যজ্ঞেশ্বর কোং (বিডি) লিমিটেড উৎপাদন করবে। এতে বৈদেশিক মুদ্রার সাশ্রয় ও অর্থ অপচয় রোধ করা যেমন সম্ভব হবে, তেমনি দীর্ঘসূত্রতার কারণে কারখানার উৎপাদন বন্ধ থাকা কমানো যাবে।

সভায় জানানো হয়, বিটাকের অধীনে টুল এন্ড টেকনোলোজি ইনস্টিটিউটে বিদেশে কর্মরত বাংলাদেশি বিজ্ঞানীদের আমন্ত্রণ জানানো হবে এবং তাঁদের পরামর্শ অনুযায়ী বিভিন্ন ধরনের নতুন ও অত্যাধুনিক যন্ত্রপাতি তৈরি করা হবে। চতুর্থ শিল্পবিপ্লবের চাহিদা অনুযায়ী দক্ষ জনশক্তি তৈরি করতে কম্পিউটার এইডেড ডিজাইনিং, কম্পিউটার এইডেড মেনুফ্যাকচারিং, মেকাট্রনিক্স বিষয়ে প্রকৌশলীদের বিশেষায়িত প্রশিক্ষণ প্রদান করা হবে। সভায় আরো জানানো হয়, বুয়েট-সহ দেশের অন্যান্য প্রকৌশল বিশ্ববিদ্যালয়ের সাথে যৌথভাবে শিল্প কারখানার জন্য বৈদ্যুতিক ও যন্ত্র প্রকৌশল বিষয়ে নানা ধরনের গবেষণা পরিচালনা করা হবে। এছাড়া রাজধানীর ধোলাই খাল এলাকায় অবস্থিত শিল্প প্রতিষ্ঠান-সহ স্থানীয় শিল্প প্রতিষ্ঠানসমূহকে বিভিন্ন প্রযুক্তিগত সহায়তা প্রদান করা হবে।

#

মাসুম/মাহমুদ/রফিকুল/আব্বাস/২০১৯/২০২২ ঘণ্টা

তথ্যবিবরণী নম্বর : ৩৮৪২

**চুক্তি না বুঝেই হতাশা প্রকাশ পুরনো কুঅভ্যাস**

 **---তথ্যমন্ত্রী**

ঢাকা, ২২ আশ্বিন (৭ অক্টোবর) :

তথ্যমন্ত্রী ও আওয়ামী লীগের প্রচার সম্পাদক ড. হাছান মাহ্‌মুদ বলেছেন, চুক্তি না পড়ে, না বুঝেই যারা হতাশা প্রকাশ করেন, সেটা তাদের পুরনো কুঅভ্যাসেরই ফল। সবকিছুতেই হতাশা ব্যক্ত করা, না পড়েই প্রতিক্রিয়া দেওয়া তাদের অভ্যাস, এমনকি নিজের ব্যাপারেও তারা আশাবাদী নন বলেই মনে হয়। সে কারণেই তারা বোঝেননি যে, এলপিজি মানে প্রাকৃতিক গ্যাস নয়, বরং ‘ক্রুড অয়েল’ বা অশোধিত পেট্রোলিয়াম পরিশোধন করার সময় প্রাপ্ত উপজাত, যা রপ্তানির সুযোগ দেশের জন্য অর্থনৈতিকভাবে অনেক লাভজনক।

আজ সন্ধ্যায় রাজধানীর ধানমন্ডিতে আওয়ামী লীগ কার্যালয়ে দলের প্রচার উপ-কমিটির সভায় প্রধানমন্ত্রী শেখ হাসিনার সদ্যসমাপ্ত ভারত সফরে সম্পাদিত চুক্তি বিষয়ে বিএনপি, বাসদ ও তেল-গ্যাস-বিদ্যুৎ-বন্দর রক্ষা পরিষদের মন্তব্য প্রসঙ্গে সাংবাদিকদের প্রশ্নের জবাবে মন্ত্রী এসব কথা বলেন। প্রধানমন্ত্রীর রাজনৈতিক উপদেষ্টা ও আওয়ামী লীগের প্রচার উপ-কমিটির সভাপতি এইচ টি ইমাম, উপপ্রচার সম্পাদক আমিনুল ইসলাম প্রমুখ সভায় উপস্থিত ছিলেন।

ড. হাছান মাহ্‌মুদ এ সময় ব্যাখ্যা করে বলেন, বিদেশ থেকে আমরা যে ‘ক্রুড অয়েল’আমদানি করি তা ‘রিফাইন’ বা পরিশোধন করার সময় তেলের পাশাপশি প্রাপ্ত উপজাত হচ্ছে এই এলপিজি, যা রপ্তানির সুযোগ আমাদের অর্থনীতির জন্য সুসংবাদ।

ফেনী নদীর পানি ভারতের ব্যবহার প্রসঙ্গে মন্ত্রী বলেন, ‘ত্রিপুরা থেকে আগত ফেনী নদীর পানি ভারত আগে থেকেই ব্যবহার করে আসছিল, এবারের চুক্তিতে তাকে একটি কাঠামো-সীমার মধ্যে আনা হয়েছে আর ১ দশমিক ৮২ কিউসেক হচ্ছে মাত্র ৫১ লিটার পানি।’

‘প্রধানমন্ত্রীর এ সফর অত্যন্ত ফলপ্রসূ’ উল্লেখ করে ড. হাছান বলেন, চট্টগ্রাম ও মংলা বন্দর ব্যবহারে ‘স্ট্যান্ডার্ড অপারেটিং প্রসিডিউর-এসওপি’ বা কার্যপ্রণালী স্বাক্ষর একটি অসামান্য অগ্রগতি। ভারতের চট্টগ্রাম ও মংলা, বিশেষ করে চট্টগ্রাম বন্দর ব্যবহারের ফলে আমাদের প্রচুর বৈদেশিক মুদ্রা ও বন্দর ব্যবহারজনিত নানামুখী আয় বৃদ্ধি পাবে। ভারতের পূর্বাঞ্চলের সাথে বাণিজ্যের জন্যই মূলত গড়ে তোলা চট্টগ্রাম বন্দর দেশের অর্থনীতিতে আরো ভালো ভূমিকা রাখতে পারবে।

 ছাত্র নিহত হওয়ার ঘটনা নিয়ে প্রশ্নের জবাবে ড. হাছান বলেন, ‘অত্যন্ত দুঃখজনক এ ঘটনাটি তদন্তাধীন। তদন্তে যে বা যারাই দোষী প্রমাণিত হবে, তাদের বিরুদ্ধেই ব্যবস্থা নেয়া হবে। আর কাউকে আটক করার অর্থ তাকে দোষী সাব্যস্ত করা নয়, তদন্তের পরই দোষী কে বা কারা বোঝা যাবে।’

আওয়ামী লীগ প্রচার উপকমিটির কার্যক্রমের ওপর আলোকপাত করে মন্ত্রী এ সময় জানান, ঢাকা, চট্টগ্রাম, রাজশাহী, সিলেটের পর এবার আগামী ২৭ অক্টোবর খুলনায় ‘তারুণ্যের ভাবনায় আওয়ামী লীগ’ উন্মুক্ত সেমিনার আয়োজন করা হচ্ছে। জাতির পিতা বঙ্গবন্ধুর জীবনীভিত্তিক যে গ্রন্থটি প্রচার উপকমিটি প্রকাশ করেছিল, মুজিব বর্ষ উপলক্ষে সে গ্রন্থের ২য় সংস্করণ প্রকাশিত হবে। আর শীঘ্রই প্রধানমন্ত্রী শেখ হাসিনার ওপর রচিত ‘গণতন্ত্রের বহ্নিশিখা’রও ২য় সংস্করণ ও একটি ফটো এলবাম প্রকাশ করা হবে।

প্রধানমন্ত্রীর রাজনৈতিক উপদেষ্টা এইচ টি ইমাম চলমান দুর্নীতিবিরোধী অভিযান নিয়ে এক প্রশ্নের জবাবে বলেন, ‘দুর্নীতি বা দুর্বৃত্তায়নের হোতা যেই হোক, কোনো ছাড় দেয়া হবে না।’

#

আকরাম/মাহমুদ/মোশারফ/আব্বাস/২০১৯/১৯৪৪ ঘণ্টা

তথ্যবিবরণী নম্বর : ৩৮৪১

স্ক্রল আকারে প্রচারের জন্য

সকল ইলেকট্রনিক মিডিয়া

ঢাকা, ২২ আশি^ন (৭ অক্টোবর) :

 সকল ইলেক্ট্রনিক মিডিয়ায় নিচের বিজ্ঞপ্তিটি স্ক্রল আকারে প্রচার করার জন্য অনুরোধ করা হলো।

মূল বার্তা:

 ‘মা ইলিশ সংরক্ষণ অভিযান-২০১৯’ বাস্তবায়ন

‘ইলিশের প্রধান প্রজনন মৌসুম আগামী ৯ থেকে ৩০ অক্টোবর পর্যন্ত ২২ দিন দেশব্যাপী ইলিশ মাছ আহরণ, পরিবহন, মজুদ, বাজারজাতকরণ, ক্রয়-বিক্রয় ও বিনিময় নিষিদ্ধ করা হয়েছে’।

#

রুজিনা/মাহমুদ/মোশারফ/জয়নুল/২০১৯/১৮২০ঘণ্টা

তথ্যবিবরণী নম্বর : ৩৮৪০

আরমেনীয় হাইটেক বিষয়ক মন্ত্রীর সাথে পলকের বৈঠক

ঢাকা, ২২ আশি^ন (৭ অক্টোবর) :

 তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক এবং আরমেনিয়ার হাইটেক ইন্ডাস্ট্রি বিষয়ক মন্ত্রী হাকোব আরশাকায়ান (ঐধশড়ন অৎংযধশুধহ) এর মধ্যে আরমেনিয়ার রাজধানী ইয়েরেভানে ডেমিরচায়ান স্পোর্টস এন্ড কনসার্ট হলে আজ এক দ্বিপাক্ষিক বৈঠক অনুষ্ঠিত হয়। এ সময় অন্যোন্যের মধ্যে আরমেনিয়ার হাইটেক বিষয়ক উপমন্ত্রী গেগম বর্ধন্যান (এবমযধস ঠধৎফধহুধহ) এবং তথ্যপ্রযুক্তি বিভাগ ও আরমেনিয়ার হাইটেক ইন্ডাস্ট্রি বিষয়ক মন্ত্রণালয়ের প্রতিনিধিবৃন্দ উপস্থিত ছিলেন।

 বৈঠকে তারা দ্বিপাক্ষিক স্বার্থসংশ্লিষ্ট বিষয় বিশেষ করে উভয় দেশের আইসিটি খাতের সর্বশেষ অগ্রগতি-সহ বিভিন্ন বিষয়ে মতবিনিময় করেন।

 প্রতিমন্ত্রী বলেন, তথ্যপ্রযুক্তির প্রভাব আমাদের জীবনকে যেভাবে উন্নত করছে তেমনি চ্যালেঞ্জের মুখেও ফেলছে। মানবতার ওপর প্রযুক্তির এ প্রভাবকে নিজেদের সুরক্ষা, জাতীয় উন্নয়ন ও সমৃদ্ধিতে সঠিকভাবে কাজে লাগাতে সম্মিলিতভাবে কাজ করতে হবে।

 প্রতিমন্ত্রী ‘ভিশন-২০২১’ তথা ডিজিটাল বাংলাদেশ বিনির্মাণে প্রধানমন্ত্রী শেখ হাসিনার দূরদৃষ্টিসম্পন্ন কর্মসূচি তুলে ধরে বলেন, তথ্যপ্রযুক্তিতে বাংলাদেশ অনেক এগিয়ে গেছে। দেশের তৃণমূল পর্যায় পর্যন্ত ডিজিটাল সেবা পৌঁছে দিতে সরকার বিভিন্ন কর্মসূচি গ্রহণ ও বাস্তবায়ন করছে। বাংলাদেশের মোবাইল ব্যাংকিংসহ অনলাইনভিত্তিক কার্যক্রম উল্লেখযোগ্য হারে বেড়ে চলেছে। সরকার ইন্টারনেট সংযোগসহ আধুনিক সুযোগ সুবিধা প্রদানের মাধ্যমে বাংলাদেশের প্রতিটি গ্রামকে শহরে রূপান্তর করতে কাজ করছে। তথ্য ও যোগাযোগ প্রযুক্তি বিভাগের উদ্যোগে হাই-টেক পার্ক, ইনফো সরকার-৩ পর্যায় প্রকল্প, ডাটা সেন্টার, স্টার্টআপ প্রকল্পসহ চলমান কার্যক্রম সম্পর্কে প্রতিমন্ত্রী আরমেনীয় প্রতিনিধিদলকে অবহিত করেন।

 আরমেনীয় হাইটেক ইন্ডাস্ট্রি বিষয়ক মন্ত্রী বলেন, অল্প সময়ের মধ্যে তথ্যপ্রযুক্তি খাতসহ বিভিন্ন খাতে বাংলাদেশ অনেক সাফল্য অর্জন করেছে। আগামী দিনগুলোতে বাংলাদেশ বহুদূর এগিয়ে যাবে। তিনি বিভিন্ন বিষয়ে জ্ঞান ও অভিজ্ঞতা বিনিময়ের মাধ্যমে ডিজিটাল বাংলাদেশ বিনির্মাণে বাংলাদেশের সাথে কাজ করার আশাবাদ ব্যক্ত করেন।

 উল্লেখ্য, আইসিটি প্রতিমন্ত্রী পলক আরমেনিয়ার রাজধানী ইয়েরেভানে অনুষ্ঠিত ওয়ার্ল্ড কংগ্রেস অন ইনফরমেশন টেকনোলজি-২০১৯ (ডব্লিউসিআইটি) এর বিভিন্ন সেশনে আলোচক হিসেবে অংশগ্রহণের জন্য বর্তমানে আরমেনিয়ায় অবস্থান করছেন।

#

শহীদুল/মাহমুদ/মোশারফ/জয়নুল/২০১৯/১৮১৫ঘণ্টা

তথ্যবিবরণী নম্বর : ৩৮৩৯

**শিশুদের সুরক্ষা ও অধিকার রক্ষায় সরকার আন্তরিক**

 **-** মহিলা ও শিশু বিষয়ক প্রতিমন্ত্রী

ঢাকা, ২২ আশ্বিন (৭ অক্টোবর) :

 ‘আজকের শিশু আনবে আলো, বিশ্বটাকে রাখবে ভালো’- প্রতিপাদ্যকে সামনে রেখে ‘বিশ্ব শিশু দিবস ও শিশু অধিকার সপ্তাহ-২০১৯’ উপলক্ষে মহিলা ও শিশু বিষয়ক মন্ত্রণালয় আজ এক বর্ণাঢ্য শিশু শোভাযাত্রার আয়োজন করে। শোভাযাত্রাটি কেন্দ্রীয় শহিদ মিনার থেকে শুরু হয়ে বাংলাদেশ শিশু একাডেমি প্রাঙ্গণে এসে শেষ হয়।

 শোভাযাত্রার পূর্বে সংক্ষিপ্ত বক্তৃতায় বাংলাদেশসহ বিশ্বের সকল শিশুকে শুভেচ্ছা জানিয়ে প্রতিমন্ত্রী বলেন, জাতির পিতা বঙ্গবন্ধু শেখ মুজিবুর রহমান শিশুদের অধিকার প্রতিষ্ঠায় ১৯৭৪ সালে শিশু আইন প্রণয়ন করেন। জাতির পিতার পথ অনুসরণ করে প্রধানমন্ত্রী শেখ হাসিনা শিশুদের সুরক্ষা ও অধিকার প্রতিষ্ঠার মাধ্যমে তাদের জন্য সুখী, সমৃদ্ধ, বৈষম্যহীন ও উন্নত বাংলাদেশ গড়ার লক্ষ্যে কাজ করে যাচ্ছেন।

 প্রতিমন্ত্রী বলেন, গর্ভাবস্থা থেকে প্রথম ১০০০ দিন শিশুর জন্য গুরুত্বপূর্ণ। এ সময় মা ও শিশুর পুষ্টি নিশ্চিত করার জন্য সরকার দেশব্যাপী মা ও শিশুর কল্যাণে বিভিন্ন কর্মসূচি গ্রহণ করেছে।

 মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা’র নের্তৃত্বে শোভাযাত্রায় সচিব কামরুন নাহার, বাংলাদেশ শিশু একাডেমীর চেয়ারম্যান লাকী এনাম, মন্ত্রণালয় ও আওতাধীন দপ্তর/সংস্থার কর্মকর্তাবৃন্দসহ বিভিন্ন শিশু সংগঠনের প্রতিনিধি অংশগ্রহণ করেন।

#

আলমগীর/জুলফিকার/জসীম/কুতুব/২০১৯/১৬২৫ ঘণ্টা

তথ্যবিবরণী নম্বর : ৩৮৩৮

**৯-৩০ অক্টোবর ২২ দিন মা ইলিশ আহরণ নিষিদ্ধ**

**ঢাকা, ২২ আশ্বিন (৭ অক্টোবর) :**

 বিশ্বের মোট উৎপাদিত ইলিশের প্রায় ৮০ শতাংশ আহরিত হয় বাংলাদেশের নদ-নদী, মোহনা ও সাগর থেকে। গত দশবছরে ইলিশ উৎপাদনের গড়প্রবৃদ্ধি হয়েছে প্রায় ৫.২৬ শতাংশ। ৬ লাখ মানুষ ইলিশ-আহরণে সরাসরি নিয়োজিত এবং ২০-২৫ লাখ মানুষ ইলিশ পরিবহন, বিক্রয়, জাল ও নৌকা তৈরি, বরফ-উৎপাদন, প্রক্রিয়াজাতকরণ, রপ্তানি ইত্যাদি কাজে প্রত্যক্ষ বা পরোক্ষভাবে নিয়োজিত।

 মৎস্য ও প্রাণিসম্পদ প্রতিমন্ত্রী আশরাফ আলী খান খসরু ৯-৩০ অক্টোবর ২২ দিন মা-ইলিশ আহরণ নিষিদ্ধ উপলক্ষে আজ এক সংবাদ সম্মেলনে এসব কথা বলেন।

 মন্ত্রী বলেন, বাংলাদেশে মোট উৎপাদিত মাছের প্রায় ১২ শতাংশ আসে ইলিশ থেকে, যা একক প্রজাতি হিসেবে সর্বোচ্চ। জিডিপিতে এর অবদান শতকরা ১ ভাগ। সম্প্রতি পেটেন্ট, ডিজাইন ও ট্রেড মার্কস অধিদপ্তর ইলিশের ভৌগোলিক নির্দেশক নিবন্ধন প্রদান করেছে। পৃথিবীর প্রায় দুই তৃতীয়াংশের অধিক ইলিশ উৎপাদনকারী দেশ হিসেবে বাংলাদেশ পরিচিত। তাই ইলিশের উৎপাদন বৃদ্ধি ও ত্বরান্বিত করতে চলতি বছর ইলিশের প্রধান প্রজনন মৌসুমে অর্থাৎ ৯-৩০ অক্টোবর সারাদেশে ২২ দিন ইলিশ-আহরণ, পরিবহণ, বাজারজাতকরণ, ক্রয়-বিক্রয় ও মজুত নিষিদ্ধ করে ইতোমধ্যে প্রজ্ঞাপন জারি করা হয়েছে।

 প্রতিমন্ত্রী জানান, চলতি বছর ইতোমধ্যে দেশের ইলিশসমৃদ্ধ ৩৫ জেলার ১৪৭ উপজেলায় মোট ৪ লাখ ৮ হাজার ৩২৯টি জেলেপরিবারকে ২০ কেজি হারে ৮ হাজার ১৬৭ মে. টন খাদ্য সহায়তা প্রদান করা হয়েছে। প্রধান প্রজনন মৌসুমে ইলিশ-আহরণ এবং জাটকাধরা নিষিদ্ধকালীন জাটকা ও ইলিশসমৃদ্ধ এলাকার জেলেদের প্রতিবছর পরিবার প্রতি ৪০ কেজি হারে খাদ্যসহায়তা প্রদান করা হচ্ছে। জাটকাধরা নিষিদ্ধকালীন ৮ মাস দেশের ১৭ জেলার ৮৫টি উপজেলায় জাটকা-আহরণে বিরত ২ লাখ ৪৮ হাজার ৬৭৪টি জেলে পরিবারে ৪০ কেজি হারে ৪ মাসের জন্য প্রায় ৩৯ হাজার ৭৮৮ মে. টন ভিজিএফ খাদ্য সহায়তা প্রদান করা হয়েছে। তিনি বলেন, প্রধানমন্ত্রীর নির্দেশনায় এবছরই প্রথমবারের মতো সামুদ্রিক জলসীমায় ৬৫ দিনের মৎস্য-আহরণ নিষিদ্ধকালে উপকূলীয় ৪ লাখ ১৪ হাজার ৭৮৪টি জেলে পরিবারকে মোট ৩৫ হাজার ৯৪৮ মে. টন খাদ্য সহায়তা প্রদান করা হয়েছে।

#

শাহ আলম/জুলফিকার/জসীম/রেজ্জাকুল/আসমা/২০১৯/১৫৩০ ঘণ্টা

তথ্যবিবরণী নম্বর : ৩৮৩৭

জাতীয় বিশ্ববিদ্যালয়

 **১৪ অক্টোবরের ডিগ্রি পাস ও সার্টিফিকেট কোর্সের** **পরীক্ষা স্থগিত**

**ঢাকা, ২২ আশ্বিন (৭ অক্টোবর) :**

 জাতীয় বিশ্ববিদ্যালয়ের অধীনে অনুষ্ঠিতব্য ২০১৮ সালের ডিগ্রি পাস ও সার্টিফিকেট কোর্সের
১৪ অক্টোবরের পরীক্ষা অনিবার্যকারণে স্থগিত করা হয়েছে। স্থগিতকৃত এ পরীক্ষা ২১ অক্টোবর ২০১৯ দুপুর
২ টায় অনুষ্ঠিত হবে।

 এ পরীক্ষার অন্যান্য সময়সূচী অপরিবর্তিত থাকবে।

#

ফয়জুল/জুলফিকার/রেজ্জাকুল/আসমা/২০১৯/১৫০০ ঘণ্টা

তথ্যবিবরণী নম্বর : ৩৮৩৬

**বিশ্ব বসতি দিবস উপলক্ষে র‌্যালি অনুষ্ঠিত**

**ঢাকা, ২২ আশ্বিন (৭ অক্টোবর) :**

 ‘বর্জ্যকে সম্পদে পরিণত করতে অত্যাধুনিক প্রযুক্তির ব্যবহার’ প্রতিপাদ্যকে সামনে রেখে ‘বিশ্ব বসতি দিবস ২০১৯’ উপলক্ষে গৃহায়ন ও গণপূর্ত মন্ত্রণালয়ের উদ্যোগে বর্ণাঢ্য র‌্যালি অনুষ্ঠিত হয়েছে। আজ ঢাকা ক্লাবের সামনে বেলুন ও পায়রা উড়িয়ে র‌্যালির উদ্বোধন করেন গৃহায়ন ও গণপূর্ত মন্ত্রী
শ ম রেজাউল করিম।

 এসময় মন্ত্রী বলেন, ‘বিশ্বের সাথে তাল মিলিয়ে বাংলাদেশ বিশ্ব বসতি দিবস উদ্‌যাপন করছে। প্রধানমন্ত্রী শেখ হাসিনার সরকার সবার আবাসন ব্যবস্থা নিশ্চিত করতে আন্তরিকভাবে কাজ করছে। এটি ছিল বাংলাদেশ আওয়ামী লীগের নির্বাচনী অঙ্গীকার যা বাস্তবায়নের জন্য দেশের সর্বস্তরের মানুষের কল্যাণে বর্তমান সরকার বিভিন্ন প্রকল্প গ্রহণ করেছে।

 শ ম রেজাউল করিম আরো বলেন, ‘আমাদের আবাসন প্রকল্পের অন্যতম লক্ষ্য হচ্ছে বাসযোগ্য, পরিবেশসম্মত আধুনিক আবাসন ব্যবস্থা নিশ্চিত করা। ‘আমার গ্রাম-আমার শহর’ ধারণার ভিত্তিতে নাগরিক সুবিধা মানুষের কাছে পৌঁছে দেয়ার জন্য সরকার কাজ করছে।

 গৃহায়ন ও গণপূর্ত মন্ত্রণালয় ও এর অধীন দপ্তর/সংস্থার কর্মকর্তা-কর্মচারী, কোয়ালিশন ফর দ্যা আরবান পুওর-কাপ এর সদস্য, রিহ্যাবের প্রতিনিধিসহ আবাসন সংশ্লিষ্ট বিভিন্ন সংস্থার সদস্যবৃন্দ র‌্যালিতে উপস্থিত ছিলেন।

#

ইফতেখার/জুলফিকার/জসীম/আসমা/২০১৯/১২৩০ ঘণ্টা